NaiveNeuron/SloPal huggingface dataset:
Kamenický, Ladislav, poslanec NR SR (2012-12-05):
Ďakujem, pán predseda. Vážený pán predseda, po opätovnom otvorení rozpravy v rozprave dohromady vystúpilo 19 poslancov, pričom bolo podaných 18 pozmeňujúcich návrhov. Bol podaný procedurálny návrh pánom poslancom Vašečkom, aby sa podľa § 83 ods. 1 rokovacieho poriadku návrh zákona vrátil predkladateľovi na dopracovanie. Dajte najprv hlasovať o tomto návrhu, prosím.
Ferenčák, Ján, poslanec NR SR (2020-11-03):
Ďakujem pekne, pán predsedajúci. Kolegyne, kolegovia, dovoľte, aby som predložil návrh zákona, ktorým sa mení a dopĺňa zákon č. 460/2019 Z. z., ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Národná rada Slovenskej republiky sa uzniesla na tomto zákone č. 460/2019 Z. z., ktorým sa mení a dopĺňa zákon 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony a mení sa a dopĺňa takto: „Čl. 10 znie: Tento zákon nadobúda účinnosť dňom vyhlásenia okrem čl. I bodov 4 až 9, 11 až 13, 15 až 17, 19 až 23, 27, 31, 37, 41, 42, 47, 51, 53, 54, 57, 59 až 65, 69, 72, 84 až 86, 89, 90, 92, 93, 95, 97, 103, 104, 121, 122, 127, 129, 138, 139, 143, 145, 170 až 174, 176, čl. 2 a čl. 5, ktoré nadobúdajú účinnosť 1. júla 2020, čl. I bodoch 26, 36, 40, 50, 52, 58, 75, 77, 82, 96, 101, 105, ktoré nadobúdajú účinnosť 1. januára 2021 a čl. 1 v bodoch 73, 83, 140, 147, 148 a 175, ktoré nadobúdajú účinnosť 3. júla 2021, čl. I v bodoch 99 a 106, ktoré nadobúdajú účinnosť 1. januára 2022 a čl. 1 v bodoch 39 a 100, ktoré nadobúdajú účinnosť 1. januára 2023.“ Čl. II: Tento zákon nadobúda účinnosť 1. novembra 2020. Pán predsedajúci, skončil som, poprosím o vystúpenie v rozprave. Ďakujem.
P. Hrušovský, predseda NR SR: (2004-02-04):
(Hlasovanie.) 128 prítomných, 110 za návrh, 17 sa zdržalo, 1 nehlasoval. Návrh sme schválili. Pristúpime k tretiemu čítaniu o návrhu skupiny poslancov. Otváram rozpravu. Pýtam sa, či sa chce niekto prihlásiť do rozpravy v treťom čítaní. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými a pozmeňujúcimi návrhmi v druhom čítaní, s odporúčaním gestorského výboru schváliť. Pani poslankyňa Plháková, nezapínajte pána poslanca Tótha na svetelnej tabuli. (Smiech.) Pán poslanec Opaterný, s odporúčaním výboru návrh zákona... B. Opaterný, poslanec: Pán predsedajúci, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky uvedený návrh schvaľuje.
Bublavý, Dušan, poslanec NR SR (2011-03-29):
Ďakujem pekne. V prvom rade mi dovoľte, aby som vás pozdravil, pán podpredseda Európskej komisie. Obce a mestá veľakrát tvrdo pracujú na vypracovaní žiadostí o eurofondy a vkladajú nemalé finančné prostriedky na vypracovanie takéhoto projektu a veľakrát sa stane, že zdĺhavé posudzovanie takýchto projektov odďaľuje schválenie takéhoto projektu a my obce skutočne vidíme, a mestá, v tom, aby sme využili európske fondy, ako veľmi veľký zdroj a možno, keď to teraz nevyužijeme, tak už tá príležitosť nikdy nebude. Či sa nechystá nejaké urýchlené schvaľovanie takýchto projektov, aby sme ich čo najviac využili, takéto zdroje. Ďakujem pekne.
Blanár, Juraj, podpredseda NR SR (2023-06-16):
Všetko? (Reakcia spravodajcu.) Tak fajn. Môžem teda vyhlásiť rozpravu za uzavretú a prerušiť rokovanie o tomto bode a budeme hlasovať asi v utorok.
Marosz, Ján, poslanec NR SR (2017-05-18):
Ďakujem za slovo, pán predsedajúci. Vo všeobecnej rozprave vystúpila jedna pani poslankyňa a nepodala žiadny návrh. Preto prosím, aby ste dali hlasovať o tom, že Národná rada prerokuje návrh zákona v druhom čítaní.
Laššáková, Jana, podpredsedníčka NR SR (2012-10-18):
Na vystúpenie pani poslankyne s faktickými poznámkami sa hlásia pán poslanec Jarjabek a pán poslanec Štefanec. Končím možnosť prihlásiť sa s faktickými poznámkami. Pán poslanec Jarjabek, nech sa páči.
Figeľ, Ján, podpredseda NR SR (2013-12-10):
Ďalším rečníkom prihláseným do rozpravy je Ivan Mikloš. Nie je v sále. Stráca poradie. Takže nasleduje Magdaléna Vášáryová. Nech sa páči.
Šimečka, Michal, podpredseda NR SR (2024-01-26):
Pán poslanec Šipoš s reakciou na faktické.
Brocka, Július, poslanec NR SR (2011-03-23):
Ďakujem pekne. Vážený pán predsedajúci, dámy a páni, dovoľte, aby som podal spravodajskú informáciu k tomuto vládnemu návrhu zákona. Keďže pán minister podrobne uviedol, čo je obsahom tohto návrhu, budem ja stručný. Možno len doplním, že z prijatia navrhovaných opatrení vyplývajú aj negatívne dopady pre verejné financie. Z prijatia viacerých opatrení bude dopad v tomto roku 2,25 mil. eur, čiže v slovenských korunách je to asi 70 mil. a v budúcom roku 6,76 mil. eur, čo je rádovo asi 200 mil. slovenských korún. V tomto roku sú všetky prostriedky kryté v kapitole ministerstva práce, sociálnych vecí a rodiny. Ako spravodajca gestorského výboru odporúčam Národnej rade, aby prerokovala predmetný návrh zákona v druhom čítaní. Zároveň odporúčam Národnej rade prideliť návrh zákona týmto výborom: ústavnoprávnemu, Výboru Národnej rady pre financie a rozpočet, výboru pre sociálne vecí a Výboru Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre sociálne veci a odporúčam, aby výbory, ktorým bude návrh pridelený ho prerokovali v termíne do 11. mája a gestorský výbor do 13. mája. Vážený pán predsedajúci, nech sa páči, otvorte rozpravu.
Osuský, Peter, poslanec NR SR (2017-09-19):
Ďakujem pekne, pán predsedajúci. No je pekné, pán kolega, že hovoríte o príjemnom počasí a o predĺženom víkende. Mám taký hmlistý pocit, že keby bolo podľa vášho, tak zas tak predĺžený nebude, lebo predpokladám, že by ste ako prvé zrušili 29. august, takže on by sa zas ten víkend primerane skrátil. A pokiaľ ide o tie histórie o biede, exekúciách a žobračenkách, to ste museli skutočne prevziať z ideologických materiálov komunistického režimu. Dovolím si vás ubezpečiť, že celkom evidentne bola Československá republika v prvej desiatke najvyspelejších a najprosperujúcejších krajín sveta. To, samozrejme, že sa potom prepadla, je druhá vec. Ale taká bola tá hrozná, biedna, exekvovaná prvá republika. A to, že potom mohol vzniknúť slovenský štát s vlastnou inteligenciou, s vlastnými reprezentantmi v oblasti ekonomiky a tak ďalej, ako boli Karvaš, Zaťko a podobne, je zásluha tej zlej žobračenkovej prvej republiky. Len na tom sa dalo stavať, pretože prezident toho štátu bol taký slovenský patriot, že sa pri poslednom predprvosvetovojnovom sčítaní občanov Uhorska prihlásil za Maďara, na rozdiel od niektorých iných, napríklad od mojich predkov, ktorí sa vždy hlásili za Slovákov. Takže trošku to pokrivkáva aj s predĺženým víkendom, aj hroznou biedou a útlakom, ktorého sa Slovákom v tom štáte dostalo.
Zimenová, Zuzana, poslankyňa NR SR (2018-11-28):
Ja budem len veľmi krátka. Ďakujem ti, pán poslanec, za tieto tvoje slová na záver, pretože presne toto si myslím aj ja, mi to išlo hlavou, keď som uvažovala nad tým, že čo vlastne vedie týchto plamenných kritikov k tej nenávisti voči globálnemu rámcu. No presne, presne som videla tú analógiu aj s Istanbulským dohovorom. Som rada, že si to spomenul. Presne toto je tá úroveň diskusií na Slovensku. Je mi to veľmi ľúto.
Krajniak, Milan, poslanec NR SR (2017-12-05):
Pán poslanec Číž, povedali ste, že ste tu dnes očakávali búrlivý intelektuálny kvas. Aj ja som ho tu dnes očakával, len, žiaľ, potom prehovoril pán poslanec Blaha. (Smiech v sále.)
Hreha, Štefan, poslanec NR SR (2015-05-06):
Ďakujem pekne. Vážená pani predsedajúca, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony, tlač 1416, vo výboroch Národnej rady v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 1635 zo 17. marca 2015 pridelila vládny návrh zákona týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti. Gestorský výbor nedostal do začatia rokovania stanoviská poslancov Národnej rady. K predmetnému vládnemu návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet uznesením č. 409 zo dňa 28. apríla 2015, ústavnoprávny výbor uznesením č. 584 zo dňa 30. apríla 2015, výbor pre hospodárske záležitosti uznesením č. 411 zo dňa 28. apríla 2015. Z uznesení výborov uvedených pod bodom III tejto správy vyplynuli pozmeňujúce a doplňujúce návrhy uvedené pod bodom IV tejto spoločnej správy. Gestorský výbor odporúča o návrhoch, ktoré sú uvedené v spoločnej správe, hlasovať takto: O bodoch spoločnej správy č. 1 až 17 hlasovať spoločne s návrhom gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu odporúča Národnej rade vládny návrh zákona, ktorým sa mení a dopĺňa zákon 566/2001 Z. z. o cenných papieroch a investičných službách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, schváliť s pozmeňujúcimi a doplňujúcimi návrhmi. Predmetná správa bola schválená uznesením gestorského výboru č. 412 z 5. mája. Výbor ma určil za spoločného spravodajcu výborov. Súčasne ma poveril predniesť spoločnú správu výborov na schôdzi Národnej rady, navrhnúť Národnej rade postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Ďakujem, pani predsedajúca, skončil som. Otvorte, prosím, rozpravu, do ktorej sa hlásim ako prvý.
M. Číž, podpredseda NR SR: (2006-10-20):
Návrh znie: Bod 1: v čl. I v § 10 doplniť text o písm. e), ktoré znie: „e) Závodisko, š. p., Bratislava“. Bod 2 pozmeňujúceho návrhu: v čl. II v § 17 ods. 1 písm. a) bod 6 na konci doplniť text „a Závodisko, š. p., Bratislava“. Ako 3. bod pozmeňujúceho návrhu: v čl. II v § 17 ods. 1 písm. b) na konci doplniť text „a Závodisko, š. p., Bratislava“. Dovoľte, aby som predniesol odôvodnenie. Závodisko, š. p., Bratislava je medzinárodne aprobované a zabezpečuje v rámci medzinárodnej federácie dostihových autorít najvyššiu selekčnú úroveň a patrí medzi 15 najvýznamnejších dostihových autorít a okrem toho je súčasťou prezentácie Slovenskej republiky v oblasti predmetných chovov, testov a športových podujatí. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-10-18):
Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Poliačikovi. Nech sa páči.
Podmanický, Ján, poslanec NR SR (2011-05-24):
Ďakujem pekne. Ja chcem poďakovať pánovi poslancovi Matejičkovi, ktorý, myslím si, veľmi plasticky a autenticky preukázal, že tento návrh zákona a táto otázka, ktorú prejednávame, by nemala byť otázkou, ktorá rozdeľuje slovenskú spoločnosť alebo slovenskú politickú scénu na koalíciu a opozíciu. Ide naozaj o tému, v ktorej by sa mali slovenské politické sily, či už z opozície alebo z koalície, naozaj zjednotiť a nájsť spoločnú reč. Ja si myslím, že pán poslanec Matejička veľmi výstižne poukázal na to, že tento zákon nie je výsledkom nejakej reálnej potreby príslušníkov národnostných menšín, ale je to len a len reálna potreba maďarských vládnych politikov v Budapešti a ich partnerov v okolitých štátoch. Dámy a páni, či už z vládnej koalície alebo z opozície, ja si myslím, že každý, kto troška pozná históriu a vidí veci v súvislostiach, tak vidí, že tu ide o systematický a postupný prísne technokratický postup na postupnú autonómiu na južnom Slovensku. Vážení kolegovia z koalície, predovšetkým vy, ktorí vidíte veci v súvislostiach a viete, že ide o sériu veľmi malých, ale postupných, no nezvratných krokov k odtrhnutiu južného Slovenska, vyzývam, aby ste nepodporili tento zákon, aby ste neposúvali tú hranicu práv národnostných menšín do nebezpečných polôh, z ktorých už nebude návratu. Dámy a páni, ak posunieme hranicu práv národnostných menšín na Slovensku, hoci už teraz sú dosť štandardné, ešte ďalej, už sa nevráti späť, už to nebude možné. Preto vyzývam slovenských politikov, aby tento zákon nepodporili. Je to dôležitý zákon, prosím, správajme sa... (Prerušenie vystúpenia časomerom.)
Kuriak, Milan, poslanec NR SR (2022-12-06):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Grendel, Gábor, podpredseda NR SR (2023-02-09):
Takže k tlači 1408 je spravodajcom pán poslanec Dominik Drdul z gestorského ústavnoprávneho výboru. Nech sa páči, pán poslanec, máte slovo.
Danko, Andrej, podpredseda NR SR (2024-06-13):
Ďakujem. Nedá mi zareagovať. Pán Štefunko, dvakrát ste zareagoval na riadenie schôdze, takže keď ste taký vzdelaný, prečítajte si rokovací poriadok. A keď máte tak rád Ukrajincov, tak si ich zoberte na šesť mesiacov ako môj podpredseda SNS domov. Dobre? Žiadne nacionalistické a národné si od vás vyprosím. Pokračujeme v rozprave. Dve faktické poznámky, Prostredník a Šimko.
Bugár, Béla, podpredseda NR SR (2016-10-27):
Prezentujme sa a hlasujme. (Hlasovanie.) Prítomných 116 poslancov, za 20, proti 36, zdržalo sa 59, nehlasoval 1. Konštatujem, že návrh nebol schválený. Teraz prosím z gestorského ústavnoprávneho výboru pána poslanca Rastislava Schlosára, aby uviedol hlasovanie o bode 76 programu, teda v prvom čítaní o návrhu poslancov Kollára, Krajniaka, Pčolinského a Pčolinskej na vydanie ústavného zákona, ktorým sa mení ústava, tlač 232. Nech sa páči. (Hlasovanie o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského a Adriany Pčolinskej na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 232.)
Blaha, Ľuboš, podpredseda NR SR (2024-05-02):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie je tomu tak. Pani spravodajkyňa? Nie je tomu tak. Takže prerušujem rokovanie o tomto bode programu a zároveň na dnešný deň ukončujem rokovanie Národnej rady. Zajtra budeme pokračovať o deviatej hodine prvým čítaním poslankýň Simony Petrík a Lucie Plavákovej o sociálnom poistení. Pekný večer. (Prerušenie rokovania o 19.01 hodine.) 143
B. Bugár, podpredseda NR SR: (2004-12-15):
K. Ondriaš, poslanec: Bolo tu povedané... (Reakcia z pléna.) Ešte raz. Po roku 1989 došlo ku kolonizácii bývalého socialistického bloku. Uvádza to newyorská burza, kde táto burza hovorí... (Reakcie z pléna.) Na všetkých poslancov reagujem. Táto burza hovorí, že za 10 rokov od roku 1990 do roku 2000 sa zvýšila hodnota na newyorskej burze o 8-tisíc bodov. Pritom trvalo sto rokov, pokiaľ sa zvýšilo na 2500 rokov... (Ruch v sále.) Ja viem, páni poslanci, že je to kruté, ale to, čo vy tu rozprávate, je kvôli tomu, aby bývalý socialistický blok bol kolonizovaný stále a efektívnejšie. Dokonca... (Reakcia poslancov.) Dokonca materiály newyorskej burzy uvádzajú, že 14. 1. 2000 skončil najväčší ekonomický boom v histórii newyorskej burzy. (Sústavný ruch v sále.) Vážení poslanci, uvediem druhý bod úvodom. Organizácia Spojených národov vydáva publikácie, kde zhodnocuje vývoj ľudstva a oblasti vo svete. Vydala publikáciu Transition 1999, ktorá hovorí o genocíde v bývalom socialistickom bloku, ktorá nastala po roku 1989. Doslova hovorí, že následkom prijatia kapitalizmu zomrelo do roku 1999 9,7 milióna ľudí. Následkom: drogy, alkohol, zlé zdravotné vybavenie a tak ďalej atď. – to je druhý bod. Tretí bod, môžem ukázať obrázky, ale nebudem zdržiavať, hovorí, že v bývalom socialistickom bloku a na Slovensku došlo k úpadku spoločnosti. Ten úpadok spoločnosti hovorí, že sa zvýšil počet vrážd, počet trestných činov, počet výpalníkov a tak ďalej atď. Tak to by som chcel povedať úvodom. Ako záver tejto úvodnej tézy by som chcel povedať, že kvôli tomu ste tu, páni koaliční poslanci, kvôli tomu vystupujete a kvôli tomu prezentujete svoje názory, aby táto kolonizácia bývalého socialistického bloku bola trvalá a pevná, aby sa už nikto neopovážil zdvihnúť vlajku a povedať: „Nechceme to!“ Keď si zoberiete správu OSN o stave ľudstva, je to v dôvodovej správe, táto správa ukazuje v jednej tabuľke, koľko ktorá krajina platí totálny dlhový servis v cudzej mene. Nemám to po ruke, ale ešte keď pred piatimi rokmi sme platili týždenne 1,5 mld. korún niekomu v zahraničí ako výsledok kolonizácie, v roku 2002 to boli už 3 mld. týždenne. Ja viem, že páni koaliční poslanci odišli, lebo sa za to hanbia, že do čoho nás dostali...
Gašpar, Tibor, poslanec NR SR (2024-01-26):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre zdravotníctvo, výboru pre obranu a bezpečnosť a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona ihneď.
Glváč, Martin, podpredseda NR SR (2016-09-09):
Pán poslanec Mihál.
Daniš, Zoltán, poslanec NR SR (2015-01-28):
Ďakujem, pán podpredseda. Dovoľte mi tiež zopár poznámok k danej problematike. Vážený pán kolega Petrák, chcem hneď úvodom potvrdiť, skutočne súhlasím s tvojím pohľadom, ktorý si prezentoval pri riešení tejto problematiky. Myslím si, že veľmi užitočný bol aj exkurz do problematiky a do procesu vôbec duálneho vzdelávania. Chcem zopakovať, ako je, samozrejme, už známe, že kedysi si podniky, veľké podniky zvlášť pripravovali svoje pracovnú silu cez systém učňovského školstva. Ale začiatkom deväťdesiatych rokov sa tieto stredné odborné učilištia zlikvidovali a presunuli sa ako stredné odborné školy pod štát. Toto bol veľmi vážny krok a tá podnikateľská sféra akosi zastala v tom pohľade a čakala, čo sa bude robiť. Samozrejme, bolo to obdobie aj veľkých štrukturálnych zmien. No a výsledok je taký, že, by som povedal, že tá rezerva, ktorá bola v podobe kvalifikovaných odborných pracovníkov, sa pomaly vyčerpávala, ľudia odchádzajú prirodzene do dôchodku, vymierajú a tak ďalej. A tá náhrada, aj dneska ten trend veľmi pokračuje, žiaľbohu, že záujem o tie stredné odborné školy klesá. Je veľmi dôležité, a to chcem zdôrazniť, ty si sa toho dosť dotkol a si o tom hovoril, veľmi dôležitý je postoj zamestnávateľov. Našou úlohou, aj úlohou štátu, nás všetkých, je jednoznačne vtiahnuť do tohto procesu práve zamestnávateľov. Tí, samozrejme, budú mať záujem, musia mať záujem, pretože pre svoje podnikanie potrebujú kvalifikovanú pracovnú silu, a ponúkajú sa, myslím si, aj celkom slušné stimuly. Je zrejmé, že o tejto problematike bude, bude dlhá debata, pretože v tej dne... (Prerušenie vystúpenia časomerom.)
Vašečka, Richard, poslanec NR SR (2022-03-23):
Tým sme rozhodli o podaných procedurálnych návrhoch a pristúpime k hlasovaniu o návrhoch v spoločnej správe. Gestorský výbor odporúča Národnej rade hlasovať o návrhoch pod bodmi 1 až 48, 50 až 79, 81 až 90, 92 až 104 spoločne s odporúčaním ich schváliť. (Reakcia predsedajúceho: „Prosím, prezentujme...“. Reakcia spravodajcu: „Ešte nie.“ Reakcia predsedajúceho: „Áno, prepáčte.“ ) V rozprave som vystúpil a požiadal som vyňať na samostatné hlasovanie body 4 až 6, 12, 25, 26, 44, 50 a 97 až 99 zo spoločnej správy, pretože som podal iný návrh v tej istej veci. Budeme teda najprv hlasovať o návrhoch, ktoré odporúča gestorský výbor schváliť. Ide o návrhy uvedené pod bodmi 1 až 3, 7 až 11, 13 až 24, 27 až 43, 45 až 48, 51 až 79, 81 až 90, 92 až 96, 100 až 104. Pre upresnenie ide o body spoločnej správy, ktoré nekolidujú s mojím pozmeňovákom a ktoré gestorský výbor odporučil schváliť. Pán predsedajúci, prosím, dajte o týchto návrhoch hlasovať.
Laurenčík, Milan, podpredseda NR SR (2021-03-19):
Pani poslankyňa Monika Kavecká, nech sa páči.
Kollár, Boris, predseda NR SR (2021-10-22):
Prosím, prezentujme sa a hlasujeme. (Hlasovanie.) Prítomných 124 poslancov, za 40, proti 19, zdržalo sa 64, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 53 schváleného programu, ktorým je prvé čítanie o návrhu poslancov Pellegriniho, Sakovej, Rašiho, Tomáša, Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 723. Spravodajcom je opäť pán poslanec Ján Richter. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 723.)
Jurinová, Erika, podpredsedníčka NR SR (2012-06-29):
Ďakujem pekne. Pán Mičovský.
Danko, Andrej, predseda NR SR (2016-09-08):
Ďakujem. Prosím, prezentujme sa a hlasujme. (Hlasovanie.) Prítomných 143 poslancov, za 143 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Čiernou Horou o sociálnom zabezpečení (tlač 153). Prosím spoločného spravodajcu z výboru pre sociálne veci poslanca Jozefa Buriana, aby hlasovanie uviedol.
Hrnčiar, Andrej, podpredseda NR SR (2018-09-18):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Lukáčovi.
Bugár, Béla, podpredseda NR SR (2019-09-24):
Ďakujem. Otváram rozpravu, konštatujem, že nemám písomnú prihlášku. Samozrejme, otváram možnosť sa ústne prihlásiť, registrujem navrhovateľa ako prvého v ústnej. Končím možnosť sa prihlásiť. Nech sa páči, pán poslanec Simon, môžte vystúpiť v rozprave.
Fecko, Martin, poslanec NR SR (2021-12-03):
Pán predseda, prosím, dajte hlasovať o vrátenom zákone ako celku s odporúčaním gestorského výboru schváliť.
Grendel, Gábor, podpredseda NR SR (2020-11-03):
Ďakujem, pán minister. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Viere Leščákovej, aby predniesla spravodajskú informáciu.
Fecko, Martin, poslanec NR SR (2015-02-05):
Ďakujem pekne. Pán kolega, myslím, že naše myšlienkové chody sa úplne zhodujú. To, čo si povedal, som stopercentne za to. Ja som to už dnes tiež niekoľkokrát pranieroval v tejto Národnej rade. My sa tu hráme na nadľudí niektorí a myslíme si, že čas denný nie je 24 hodín, ale že je možnože 48, čo neni pravda. Takže bol by som veľmi rád, keby každý si vstúpil do normálnych reálnych hodnôt aj časových, aj svojich fyzických možností. Ako si povedal, tie cestičky sa nájdu ľahšie, ak si poslancom, a to je to zlé, pretože my tu máme Národnú radu Slovenskej republiky. Ešte raz: Slovenskej republiky. Vy zastupujete, každý poslanec 5,4 mil. národa slovenského. Ani Brezno, ani Prešov, ani Žarnovicu, Slovenskú republiku. A to je ten level, ktorý by som chcel poslancom Národnej rady mať, že sa povznesú, skade prišli a rozvoj musí byť rovnomerný Slovenska. Nieže východ odpíšeme, západ dáme na piedestál, a potom sa čudujeme, čo sa deje. A to sú tie lobingy, to sú tie hráčky, to sú tie, ako naši hovorili, pánske huncútstvo, politika, že je. Takže, vážení, dajme si to na rovnakú úroveň 5,4 mil. národa slovenského sa musí povzniesť na rovnakú úroveň, a vtedy, si myslím, že ten mandát poslanca Národnej rady budem vykonávať statočne a spravodlivo, a takisto pani v Ubli, v Holíči musí mať rovnaké podmienky ako ten, čo je v Malackách, aby to bolo rovnocenné. Takže, vážení, to je ten level, na ktorý sme, žiaľ, mne sa zdá, za tých 24 rokov ešte nedospeli, nehovorím, že ja som majster sveta, nie som. Som takisto hriešny, biedny človek, ale hovorím jedno, poslanec Národnej rady sa musí zastať každého občana Slovenskej republiky, keď je v Národnej rade, a musí slúžiť týmto občanom. Ďakujem pekne.
Paška, Pavol, predseda NR SR (2014-06-26):
Pán poslanec Kuffa, reakcia.
Fico, Robert, podpredseda NR SR (2011-02-09):
Pán podpredseda, domnievam sa, že vaša neschopnosť dohodnúť sa nie je žiadnym dôvodom na to, aby sme odkladali hlasovanie, ktoré vždy bolo presne stanovené, či ide o pol dvanástu alebo o piatu hodinu večer. Nie je žiadna okolnosť. Všetky návrhy zákonov sú prerokované, všetko prešlo riadnym legislatívnym procesom a vy nemôžete nadraďovať svoje vlastné problémy vo vládnej koalícii nad pravidlá, ktoré sú v tomto parlamente ustanovené. Preto aj samotné hlasovanie o tomto návrhu budeme považovať za porušenie pravidiel správania sa slovenského parlamentu. Hlasujte teraz, hlasujte teraz, hlasujte teraz o piatej hodine. (Ruch v sále.)
A. Belousovová, podpredsedníčka NR SR: (2009-06-18):
Pán poslanec Miššík, máte slovo.
Ľ. Vážny, poslanec: (2006-01-24):
Na margo pána poslanca Horta. Nekvalifikovane zadefinované kritériá a jednoducho tu nemôžem súhlasiť, pretože odzneli tu aj poznámky, že strana Smer – SD si robí z tohto zasadnutia svoj predvolebný míting, ale ja som na to oponoval, že urobte si vy koalícia z toho predvolebný míting, obhájte svoje tvrdenia, lebo zatiaľ na nekvalifikovane zadefinované kritériá nepadli žiadne protinázory. Opakujem tie argumenty odborné, ktoré sme tu predniesli. Bola potretá konkurencia medzi bratislavským a košickým letiskom, pretože bolo umožnené privatizovať ho v jednom balíku. Letisko Košice bol iba hlúpy predaj, nebolo zamerané na podnikateľský zámer. Štát musí stanoviť východiská, kde chce letiská vo svojom vývojom programe dostať, a nie nechať všetko na poradcu, ktorý je podľa nášho názoru aj zaujatý v tomto procese. Bol nezvládnutý tender v prvej časti, bol nezvládnutý tender v druhej časti. Na toto zatiaľ nepadli žiadne odborné protiargumenty, čiže myslím si, že nie je namieste konštatovať, že nebola dobre zadefinovaná výhrada Smeru v tejto oblasti. Veľa toho tu odznelo ohľadne zvrátenosti znárodnenia a myslím si, že tu už bolo toho veľa povedaného. Smer nikdy nepovedal, že chce znárodňovať, naopak, mám dojem, že znárodnenie sa uskutočnilo zo strany súčasnej vlády, lebo bolo tu prezentované pánom poslancom Soboňom, že jemu vlastne znárodnili určitý majetok a tam takisto sa na nič nevyhrádzalo. Chcem povedať aj to, že nie je znárodnením alebo spentením to, že dávame veľa, veľa štátneho majetku do rúk jednej finančnej skupiny? Musím zopakovať ešte to, čo som povedal, že nerád by som sa dožil stavu, keď bude Slovensko mať okrem... (Ruch v sále.)
Hlina, Alojz, poslanec NR SR (2014-07-08):
Ale o čom rozprávate, o čom rozprávate, pán predseda? Máte dvojitý meter. Čo toto má znamenať? Niekto chodí na grémiá a druhý... (Prerušenie vystúpenia časomerom.)
Kollár, Boris, predseda NR SR (2022-11-09):
Ďakujem. S fakti... na faktické bude reagovať pán poslanec Taraba.
Pčolinský, Peter, podpredseda NR SR (2023-06-20):
Ďakujem pekne. Kolegovia, dovoľte, aby som na balkóne privítal žiakov zo základnej školy z Malatinej. (Potlesk.) Takže teraz poprosím pani spravodajkyňu Katarínu Hatrákovú z výboru pre ľudské práva a národnostné menšiny a prosím ju, aby podala správu o výsledku prerokovania tohto návrhu vo výbore.
M. Fronc, minister školstva SR: (2003-11-04):
Pán poslanec Zubo tu nie je, ale musím na niektoré veci reagovať. Povedal som to vo svojom úvode a ešte raz by som chcel zdôrazniť, naše školstvo sa buduje minimálne, minimálne od reformy, ktoré spustila Mária Terézia v roku 1700, približne 70 až 80 a povinná školská dochádza v tejto krajine je prakticky 150 rokov. 1868, bola zavedená povinná šesťročná školská dochádzka. Myslím si, že aj o tom svedčí, že tu je dlhodobá tradícia školstva a preto to školstvo má dnes to, čo má. Čiže neexistovalo nejaké školstvo len 50 rokov, ktoré sa za socializmu budovalo. Mali by sme byť v tejto veci objektívni. K tým pozmeňujúcim návrhom, ktoré tu zazneli, musím povedať, že viaceré z nich naozaj zlepšujú ten text a že sú výsledkom ešte ďalších rokovaní a dohôd. Ešte raz by som povedal, že oceňujem to, že bola snaha tieto problémy, ktoré boli vážne a o ktorých sme ťažko diskutovali, riešiť z viacerých strán, aj z koalície, aj z opozície a toto pokladám za veľmi dôležitý moment. Pokladám ho za veľmi dôležitý preto, že v prvom rade nám musí ísť o to školstvo, o vzdelanie. Ja si uvedomujem, že školstvo má mnohé problémy, má ich celkom iste, aj finančné, trvá to už však veľa rokov. To nie je problém tejto vlády a treba rovno povedať, že táto vláda má snahu veci riešiť a som optimista...
Matovič, Igor, poslanec NR SR (2020-01-21):
Chcem vás takto na záver, je to zrejme posledný procedurál, ktorý zaznie v tomto volebnom období, ako predsedu Národnej rady vyzvať, aby ste ukázali aspoň na koniec, že ste trochu chlap a ospravedlnili sa prezidentke Slovenskej republiky. Ste druhý najvyšší ústavný činiteľ a pred chvíľkou ste nám tu hovorili, ste nás vyzývali, aby sme tu do nohy boli a uctili si hymnu. Z tohto, z tejto pozície predsedu Národnej rady podlo hovoriť o prezidentke, že si ju nevážite, že ňou opovrhujete, je nehodné druhého najvyššieho ústavného činiteľa a nielen od nejakého poslanca podľa vás fašistickej strany, ale najmä od predsedu Národnej rady.
Remišová, Veronika, dočasne poverená podpredsedníčka vlády a ministerka investícií, regionálneho rozvoja a informatizácie SR (2023-03-23):
Vážený pán poslanec... Vážený pán poslanec, to je otázka ohľadom výstavby nemocnice v Rimavskej Sobote, tak? Nedisponujeme doslovným prepisom rozhovorov, ktoré viedol bývalý minister zdravotníctva. V prípade, že takýto prísľub z úst bývalých funkcionárov ministerstva zaznel, tak sa zaň musím ospravedlniť v mene teda pána premiéra. Projekt nemocnice v Rimavskej Sobote bol totiž súčasťou výzvy na financovanie veľkých investičných projektov na podporu výstavby a rekonštrukcie nemocníc za účelom zlepšenia kvality a efektívnosti ústavnej zdravotnej starostlivosti, v ktorej bol vyhodnotený ako neúspešný z dôvodu nesplnenia ex ante kritérií. Zdravotná implementačná agentúra vydala nesúhlasné stanovisko, to znamená, že projekt nesplnil jedno alebo viacero kritérií: časová realizovateľnosť obstarania zhotoviteľa projektu do konca I. štvrťroka 2024, podmienka energetickej náročnosti budovy alebo typ stavebnej investície. Vo výzve súťažili rôzne projekty nemocníc, štátne aj súkromné, a vyhrať mohli len tie najlepšie pripravené. Poskytovatelia zdravotnej starostlivosti v danom regióne majú možnosť zapojiť sa do ďalších výziev z plánu obnovy, či už je to podpora otvárania ambulancií, doplnenie prístrojového vybavenia alebo do výzvy v oblasti duševného zdravia, alebo dlhodobej starostlivosti. A harmonogram výziev a priamych vyzvaní sa nachádza na webe ministerstva zdravotníctva pod sekciou plán obnovy.
Kuriak, Milan, poslanec NR SR (2023-03-17):
Ďakujem za slovo. Verím tomu, že v prospech zdravia našich detí sa vyriešia k spokojnosti všetkých aj disponibilné hodiny. Za zdravie našich detí a za zvýšený pohyb nám to stojí za to. Túto moju faktickú využijem aj na tvoju reakciu, Marek, na mňa a na moje slová v mojej rozprave, kde som spomínal popri inom na moje zážitky zmladi, na hodiny telesnej výchovy za mojich študentských čias a neviem prečo a na základe čoho si zareagoval, že mali by sme ísť aj s dobou a nemali by sme zabúdať na pokrok. Nemaj obavy, okrem Holíča či Haliče aj do Tvrdošína na Oravu prišiel pokrok, aj tam poznáme mobily, tablety, počítače. Mám viacej detí a moje tri neplnoleté deti sú veľmi zdatné v počítačoch, niekedy sa mi zdá, že až príliš, hej? Práve preto ich odtiaľ odháňam. Nie preto, že by som bránil pokroku, ale preto, aby moje deti nemárnili čas na týchto výdobytkoch prehnane, prehnaný čas, ale aby sa viacej hýbali. Niekedy mám pocit, že už moja najmladšia dcéra, ktorá nemá ešte ani deväť rokov, je v týchto výdobytkoch zdatnejšia ako ja, a to už nehovorím o mojich trinásť-štrnásťročných synoch, a už vôbec nie o dospelých dcérach. Takže aj na Orave poznáme pokrok. Vedia veľmi dobre, veľmi dobre pracovať na mobiloch, tabletoch, počítačoch, takže to len na upresnenie, lebo nestihol som vo faktickej na tvoju takú nemiestnu poznámku zareagovať, lebo som sa venoval pani Zemanovej, ktorej som vytýkal, že ako ona vníma a ochranári od stola pohyb na čerstvom vzduchu, keď zakazujú úpravu ekologickým ratrákom, keď zakazujú ochranári od stola upravovať bežecké trate. Takže asi iba toľko k tomu. Ďakujem.
B. Bugár, podpredseda NR SR: (2003-09-24):
J. Ševc, poslanec: Asi za tých 17 miliónov by to malo lepšie fungovať. Ja nechcem oponovať ani hovoriť pani poslankyni čo, kto, kedy, ako, ale nech ide medzi ľudí, aj tu boli v rámci odborového zväzu, mala by si s nimi pohovoriť a potom by dala nejakú inú odpoveď. Ďakujem.
Laurenčík, Milan, podpredseda NR SR (2022-02-02):
Na faktickú poznámku bude teraz reagovať pán podpredseda Gábor Grendel, nech sa páči.
Pellegrini, Peter, predseda NR SR (2015-04-15):
Panie poslankyne, páni poslanci, pristúpime k rokovaniu o návrhu na odvolanie Jána Figeľa z funkcie podpredsedu Národnej rady Slovenskej republiky . Návrh má parlamentnú tlač 1506. Poprosím teraz pána podpredsedu Miroslava Číža, aby ako poverený člen skupiny poslancov návrh uviedol. Pán podpredseda, nech sa páči, máte slovo.
Laššáková, Jana, podpredsedníčka NR SR (2015-12-02):
Pán spravodajca, krátko, nech s páči, vyjadrite sa.
J. Halecký, poslanec: (2006-09-07):
Myslím si, že všetky snaženia a všetky aktivity, o ktorých bolo hovorené v minulosti, ale aj v nedávnej minulosti smerovali k tomu najhlavnejšiemu cieľu, a to je založenie slovenského štátu. To znamená založenie štátu na Slovensku. To bol sen a to bola činnosť všetkých Slovákov žijúcich v zahraničí po desaťročia a storočia. Myslím si, že táto úloha bola splnená, a preto v tejto súvislosti nie je možné nespomenúť aj zakladateľa štátu, či sa nám to páči, či nie, Vladimíra Mečiara. Vieme veľmi dobre, že to bola originálna úloha, ktorú splnil a založil štát, o ktorom môžeme len s hrdosťou hovoriť a ho budovať. Chcel by som ešte vyzdvihnúť druhý bod, a to je činnosť, ktorá pre Slovákov v zahraničí je rozhodujúca, a to je televízne a rozhlasové vysielanie. Chcel by som od predkladateľa vedieť, kde naši krajania v zahraničí môžu vidieť, počuť slovo, sledovať náš obraz, pretože iné formy sú potrebné, sú zaslúžilé, ale myslím si, že toto je najjednoduchšia forma a najefektívnejšia. V tejto súvislosti chcel by som ešte aj oceniť pracovitosť našich ľudí v zahraničí a ich nekonfliktnosť. To znamená žiadne xenofóbie, ale spolupráca, váženosť a vynikajúce výsledky a v neposlednom rade, myslím si, že je to oblasť, ktorá si vyžaduje aj stúpajúce finančné ohodnotenie týchto ľudí aj jednotlivých spolkov. Chcem sa opýtať, aká je krivka, tendencia, dávame im viacej peňazí... (Prerušenie časomierou.)
Kažimír, Peter, podpredseda vlády a minister financií SR (2013-10-17):
Ďakujem veľmi pekne. Takže páni poslanci Jozef Mikuš, pani poslankyňa Lucia Žitňanská, pán poslanec Ľudovít Kaník, pán poslanec a predseda strany Pavol Frešo a pán poslanec Viliam Novotný sa pýtajú s obrovskou dávkou fantázie to isté: „Vážený pán minister, rozhodnutie Najvyššieho spolkového súdu Nemecka výrazne znížilo šance Slovenskej republiky zvrátiť prehratú arbitráž vo veci protiústavného zákazu zisku, ktorý presadila vaša prvá vláda. Budete garantovať vlastnou hlavou škody, ktoré vznikajú našim občanom?“ Pokúsim sa teda odpovedať všetkým záujemcom rovnako. Rozhodnutie, ktoré vydal Najvyšší spolko..., rozhodnutie, ktoré vydal Najvyšší spolkový súd je len procesným rozhodnutím. Informácie prezentované médiami sa nezakladajú na reálnom základe a rozhodnutie je potrebné vnímať v širších súvislostiach. Účelom konania pred nemeckými súdmi je vyriešenie otázky súladu dvoch prameňov práva, medzinárodného a európskeho práva. Nemecký súd predbežne zaujal stanovisko, že nemôže o veci v súčasnosti rozhodnúť pre prekážku prebiehajúceho konania o zrušení meritórneho rozhodnutia arbitrážneho tribunálu. Občanov by som chcel ubezpečiť, že Slovenská republika nechce v tomto spore naťahovať čas, ako sa môže zdať, opak je ale pravdou. Slovenská republika v prebiehajúcom spore okrem obhajoby práva štátu regulovať verejné zdravotné poistenie háji záujem dodržiavania a jednotného výkladu európskeho práva a robí to spôsobom, ktorý pomôže Slovenskej republike, ale aj iným členským štátom Európskej únie v iných medzinárodných investičných arbitrážach. Toľko mi dovolili povedať právni zástupcovia rezortu. Skončil som.
Kollár, Boris, predseda NR SR (2022-05-25):
Vážené pani poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok hlasovania o návrhu na voľbu predsedu Najvyššieho kontrolného úradu, tlač 958.
B. Bugár, podpredseda NR SR: (2006-03-15):
(Hlasovanie.) Prítomných je 119 poslancov, za 95, zdržalo sa 24. Tieto body zo spoločnej správy sme schválili. Nech sa páči. M. Abelovský, poslanec: Keďže body 13 a 15 boli schválené, nebudeme hlasovať o bodoch 11 a 16. Bod 21, týka sa prechodných ustanovení súvisiacich s účinnosťou zákona, gestorský výbor odporúča neschváliť.
Kvasnička, Marián, poslanec NR SR (2011-05-19):
Nebudeme hlasovať o pozmeňujúcom návrhu z rozpravy, nakoľko bol tento stiahnutý. Keďže sme hlasovali o pozmeňujúcich návrhoch zo spoločnej správy, mám odporúčanie gestorského výboru, že predložený návrh zákona prerokujeme v treťom čítaní ihneď, prosím, dajte o tomto hlasovať.
Pčolinský, Peter, podpredseda NR SR (2023-02-09):
Ďakujeme. Končím týmto hodinu otázok a budú nasledovať body písomné odpovede na interpelácie a interpelácie. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 78. schôdze Národnej rady Slovenskej republiky a do 9. decembra 2022 (tlač č. 1226). Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači číslo 1226 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram teda rozpravu. Písomne sa neprihlásil do tohto bodu... (Reakcie z pléna.) Pozor, pozor, pozor! Máme dva body, jeden bod je písomné odpovede na interpelácie a druhý bod sú interpelácie. Do bodu písomné odpovede na interpelácie sa písomne neprihlásil nikto, pýtam sa teda, či sa chce niekto prihlásiť ústne. Nie. Uzatváram možnosť prihlásiť sa ústne a vyhlasujem teda všeobecnú rozpravu za skončenú. Prerušujem rokovanie o tomto bode a hlasovať o uznesení budeme v rámci ďalších rokovaní. A otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať predsedajúcemu interpeláciu aj písomne. K predneseniu interpelácie sa písomne prihlásili poslanci Šudík, Boris Susko a Miroslav Suja. Takže, nech sa páči, otváram rozpravu. Ako prvý vystúpi pán poslanec Šudík. Nech sa páči, pán poslanec.
Laššáková, Jana, podpredsedníčka NR SR (2015-04-17):
Dobre. Opýtam sa. Je...
Gál, Gábor, poslanec NR SR (2011-10-11):
Ďakujem, pán podpredseda Pavol Hrušovský. Pán poslanec Solymos, ja s tebou absolútne súhlasím, že celá táto téma už je v inej rovine ako tej, čo sa hovorí, že čísla, výhodnosť, obrana, ochrana občanov, ich daní. Vidieť to aj na tom, že celá sféra skĺzla do dvoch takých sfér, že jedna taká, rôzne konšpiračné teórie, že komu to vyhovuje, prečo to je, že určite tam sú v pozadí nejaké dohody medzi rôznymi politickými stranami. No proste rozprávate všetko, len nie to, čo ste mali v tej brožúre. A keď už sa bavíme o tých číslach. Viete, to mi pripomína trošku ten vtip, keď v rádiu hlásia, že nejaký pomýlenec ide v protismere na diaľnici, a ten náš dobrák hovorí, že: čo jeden, ale všetci. No niekedy mi toto pripadá, aj postoj, pán poslanec Solymos, SaS, ako ste dobre povedali, taký mylný, pomýlený. A len ukazuje sa, že celá Európa sa mýli, len SaS nie.
Šimko, Jozef, poslanec NR SR (2020-06-03):
Zastavte mi čas, prosím vás pekne. Takže v podstate tieto vojská napadli v roku 1968, ale boli to aj ukrajinskí vojaci, ktorí v podstate prešli rusko-československé hranice. A teraz sa vás skutočne pýtam: Anexia Krymu vám vadí, ale ukrajinskí vojaci, ktorí v podstate vtedy pod hlavičkou Sovietskeho zväzu nás napadli v roku 1968, to vám nevadí? A teraz ako hodnotíte tých ľudí, ktorí, v podstate Ukrajincov, ktorí momentálne sú úplne na inej strane ako v roku 1968? To vám zrejme, asi, asi nevadí. A my teraz v podstate rozhodujeme o tom alebo dneska, zajtra rozhodneme o tom, či tých 150 vojakov pošleme na hranice Ruskej federácie. Ja si myslím, že mali by sme sa skutočne, ako pán Kotleba povedal, nad tým sa zamyslieť, že či teda skutočne toto urobíme. Pretože tým pádom možnože pán Putin, práve tým, že sa zapájame do týchto aktivít voči Ruskej federácii, nasmeruje možno rakety aj na hlavné mesto Slove... (Prerušenie vystúpenia časomerom.)
Karas, Viliam , dočasne poverený minister spravodlivosti SR (2023-03-15):
Ďakujem pekne za slovo. Takže, vážené pani poslankyne, vážení páni poslanci, na rokovanie pléna Národnej rady Slovenskej republiky predkladám vládny návrh zákona o registri trestov a o zmene a doplnení niektorých zákonov. Návrh zákona bol vypracovaný z dôvodu transpozície právnych predpisov Európskej únie, konkrétne smernice Európskeho parlamentu a Rady, ktorou sa mení rámcové rozhodnutie Rady 2009/315, pokiaľ ide o výmenu informácií o štátnych príslušníkoch tretích krajín a pokiaľ ide o Európsky informačný systém registrov trestov a ktorou sa nahrádza rozhodnutie Rady 2009/316, rámcového rozhodnutia Rady o organizácii a obsahu výmeny informácií z registra trestov medzi členskými štátmi v platnom znení, ako aj smernice Európskeho parlamentu a Rady o boji proti sexuálnemu zneužívaniu a sexuálnemu vykorisťovaniu detí a proti detskej pornografii. Taktiež sa implementuje nariadenie Európskeho parlamentu a Rady, ktorým sa zriaďuje centralizovaný systém na identifikáciu členských štátov, ktoré majú informácie o odsúdeniach štátnych príslušníkov tretích krajín a osôb bez štátnej príslušnosti, s cieľom doplniť Európsky informačný systém registrov trestov. Návrh zákona zároveň reaguje na nález Ústavného súdu Slovenskej republiky 15/6-95. Cieľom návrhu zákona je minimalizovať okruh subjektov a účelov pre poskytovanie odpisu registra trestov. V zmysle platnej právnej úpravy je poskytovanie odpisov registra trestov časovo, personálne, ekonomiky náročné a zároveň dochádza k problémom pri kvalifikácii trestných činov vo vzťahu k posudzovanému úseku verejnej správy. Výsledkom navrhovanej právnej úpravy je zjednodušenie postupu orgánov verejnej správy pri posudzovaní splnenia bezúhonnosti, a to nielen vďaka zúženiu okruhu subjektov, ktoré budú oprávnené požadovať odpis z registra trestov, ale aj zúžením okruhu právnych predpisov, na základe ktorých je možné odpis registra trestov na preukázanie bezúhonnosti vyžadovať. Účinnosť predkladaného návrhu zákona sa navrhuje od 1. júla 2023. Oddelená účinnosť v časti vydávania nových typov verejných listín sa navrhuje od 1. januára 2026, a to z dôvodu predpokladanej dĺžky obstarania nového informačného systému evidencie odsúdených osôb a zosúladenia osobitných predpisov jednotlivých oprávnených orgánov. Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu, medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Návrh zákona bude mať negatívny vplyv na rozpočet verejnej správy, pozitívny vplyv na informatizáciu spoločnosti, pozitívne vplyvy na procesy služieb vo verejnej správe a pozitívne vplyvy služieb verejnej správy na občana. Návrh zákona nemá sociálne vplyvy, vplyv na podnikateľské prostredie, životné prostredie, na manželstvo, rodičovstvo a rodinu. Návrh zákona bol predmetom riadneho medzirezortného pripomienkového konania a rokovania legislatívnej rady vlády a dňa 22. februára 2023 bol prerokovaný a schválený vládou Slovenskej republiky. Vážené pani poslankyne, páni poslanci, ďakujem a prosím o podporu tohto návrhu.
Zemanová, Anna, poslankyňa NR SR (2022-09-22):
Ďakujem pekne za slovo. Áno, aj z medializovaných informácií sa hovorí, že tá výstavba nájomných bytov podľa toho plánu SME RODINA vôbec nebude taká jednoduchá a že to nebude ani také lacné, ako sa, ako sa hovorí. Nájomné byty sa v súčasnosti stavajú prostredníctvom obcí a miest, ale ten model, ktorý je plánovaný cez SME RODINA, tak je nie celkom ešte stále jasný, a preto je veľmi dôležité, aby tá transparentnosť tam bola, aby naozaj boli doplnené, aby sme vedeli, kto vlastne bude mať 30-ročnú nejakú akvizíciu so štátom.
Osuský, Peter, poslanec NR SR (2022-02-08):
Tak ja neviem, ako funguje technika, ale zrejme tiež kreatívne. Chcem teda povedať, že začnem o niečom úplne inom. O niečom, čo je taký plošný, ako sa, sa dá povedať, zdravotný problém tejto krajiny, začnem o pamäti. Pamäť národa má síce ústav, ale ten ústav nemá dosť lôžok. Pretože pamäť významnej časti národa je zrelá do ústavu a to sa prejavuje v tom, že sa zistí, že zo všetkých postkomunistických krajín sme, žiaľbohu, my tí, ktorí sme najviac náchylní na uverenie čomukoľvek, na podľahnutie akýmkoľvek hoaxom a náchylní uveriť úplnej nepravde, pretože je to ako v nás ako v koze. A ja teda by som začal takou spomienkou na to, ako nám v živote strašne škodili... (Ozval sa zvuk sirény, ktorý zaznieval počas nasledujúceho vystúpenia rečníka.) No vidíte. (Reakcia z pléna.) A keď... (Prerušenie vystúpenia predsedajúcim.)
Šeliga, Juraj, podpredseda NR SR (2020-09-29):
Dávam hlasovať o skrátení lehoty na predloženie pozmeňujúceho návrhu. Prezentujme sa, prosím, a hlasujme. (Hlasovanie.) Prítomných 137 poslancov, za 120, proti nikto, zdržalo sa 16, nehlasoval 1 pán poslanec alebo pani poslankyňa. Konštatujem, že sme skrátili lehotu, aby sme mohli hlasovať aj o tomto predloženom pozmeňujúcom návrhu. Nech sa páči, pán poslanec.
Podmanický, Ján, poslanec NR SR (2014-10-15):
Ďakujem za slovo. Pán poslanec, ja v zásade s vami súhlasím, že bolo by dobré, keby sme v prvom rade podporovali výrobu a až potom obchod. Na tom sa všetci zhodneme. V praxi to však nie je celkom jednoduché, pretože tento zákon nemá za cieľ zvýhodňovať nejaký sektor v priemysle alebo v národnom hospodárstve, ale má za cieľ napomáhať vytváraniu pracovných miest. A neviem, na základe akého kritéria vy chcete vyberať, ktoré pracovné miesto je dôležitejšie a ktoré nie je dôležitejšie. Každé pracovné miesto, ktoré si nájde uplatnenie v spoločnosti, je potrebné, kde funguje pracovný pomer, platia sa odvody, je to také isté pracovné miesto, kde neexistuje hierarchia. To znamená, poviem vám to inými slovami, do určitej miery ste dehonestovali vytváranie pracovných miest v obchode. Ako príde k tomu predavačka, ktorá absolvuje školu, vyučí sa za predavačku a chce pracovať v tom obchode a vy jej poviete, no ale na toto pracovné miesto, milá absolventka – predavačka štát peniaze nedá. Čiže sami asi vidíte, že aj vytvorené pracovné miesto predavačky je dôležité. Tu je dôležité ale to, že sa vytvorí pracovné miesto, že ten zamestnávateľ, ktorý vytvorí to pracovné miesto, musí ho udržať. A nielen to, on ho musí aj spolufinancovať. To nie je poskytovanie nejakých dotácií, s ktorými si urobím, čo chcem. Tam je udržateľnosť a spolufinancovateľnosť. Čiže idú do toho tí zamestnávatelia, ktorým to naozaj pomôže vytvoriť pracovné miesto, ktoré má určitú udržateľnosť. No a rozdeľovať výrobný a obchodný sektor nie je celkom jednoduché. Poviem vám príklad obchodného domu alebo obchodného hypermarketu, ktorý má aj obchodnú zložku, aj výrobnú zložku. Ako budete napríklad takéto situácie posudzovať? Mnoho zamestnaní je hybridných, je to spojená výroba s obchodom. To je nemožné, pán poslanec, takýmto spôsobom rozdeľovať v zákone.
Laššáková, Jana, podpredsedníčka NR SR (2014-12-10):
Pán poslanec Poliačik, nech sa páči.